Eurovizijos dainų konkursas 2007
Eurovizijos dainų konkursas 2007 – 52 Eurovizijos dainų konkursas, vykęs Suomijos sostinėje Helsinkyje. Pusfinalis įvyko gegužės 10 d., o finalas – gegužės 12 d. Renginys vyko ledo ritulio Hartwall Areena arenoje, o jį vedė Jaana Pelkonen ir Mikko Leppilampi. Konkurse debiutavo Čekija, Gruzija, Juodkalnija ir Serbija. Taip pat po pertraukos grįžo Vengrija ir Austrija. Konkurso nugalėtoja tapo Serbija, kuriai atstovavo atlikėja Marija Šerifović. Lietuvai atstovavusi grupė 4Fun, surinkusi 28 taškus, užėmė 21 vietą.